
RAPORT

asupra propunerii legislative pentru prevenirea cruzimii faţă de animale şi protecţia acestora
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond cu propunerea legislativă pentru prevenirea cruzimii faţă de animale şi protecţia acestora transmis cu adresa nr.Pl. x. 590 din 16 noiembrie 2009 şi înregistrată sub nr.24/945/17.11.2009. 

La întocmirea raportului, Comisia a avut în vedere avizul favorabil al Consiliului Legislativ.
Propunerea legislativă are ca obiect de reglementare: prevenirea cruzimii faţă de animale, bunăstarea şi protecţia acestora.
Propunerea legislativă a fost respinsă de Senat în şedinţa din 9 noiembrie 2009.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Corneliu Ceică, vicepreşedinte Autoritatea Naţională Sanitară Veterinară şi pentru Siguranţa Alimentelor.
La lucrările comisiei, din data de 20 octombrie 2010, au fost prezenţi 26 de deputaţi, din totalul de 27 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de voturi, respingerea propunerii legislative, din următoarele motive:
     1. Propunerea legislativă nu respectă prevederile Legii nr. 24/2000

 privind normele de tehnică legislativă pentru elaborarea actelor normative.

2. Înfiinţarea unei noi structuri la nivel naţional „Poliţia animalelor“ are impact financiar asupra bugetului statului, nerespectându-se prevederile art. 15 din Legea 500/2002 privind finanţele publice.
În raport de obiectul şi conţinutul reglementării, propunerea legislativă,  face parte din categoria legilor organice.
Proiectul de lege este de competenţa decizională a Camerei Deputaţilor.

